Η σημασία της τεχνολογίας στη βελτίωση της λεπτής κινητικότητας: Απόψεις εκπαιδευτικών γενικής και ειδικής αγωγής
Creators: name: Ιωαννίδου, Μαρία Π.
Publisher: name: Aristotle University of Thessaloniki
Year: 2025
Subjects: Τεχνολογία
Λεπτές Κινητικές Δεξιότητες
Απόψεις εκπαιδευτικών
Technology
Fine Motor Skills
Teachers' Views

description: H παρούσα ερευνητική προσπάθεια εστιάζει στην αξιοποίηση της τεχνολογίας για τη βελτίωση της λεπτής κινητικότητας μαθητών/τριων, τόσο στη γενική όσο και στην ειδική αγωγή. Η ανάγκη για ενσωμάτωση τεχνολογικών εργαλείων καθίσταται συνεχώς επιτακτική στην εκπαιδευτική διαδικασία, καθώς οι νέες τεχνολογίες προσφέρουν ευκαιρίες αναβάθμισης των εκπαιδευτικών πρακτικών. Η παρούσα έρευνα επιχειρεί να διερευνήσει τις απόψεις εκπαιδευτικών σχετικά με τη σημασία της τεχνολογίας ως μέσο υποστήριξης των μαθητών τους, με έμφαση στις δεξιότητες λεπτής κινητικότητας. Συνοπτικά, τα ερευνητικά ερωτήματα αποσκοπούν να διερευνήσουν: Α) Αν επιδρά θετικά η χρήση της τεχνολογίας στη λεπτή κινητική δεξιότητα των μαθητών/τριων. Β) Ποιοι παράγοντες και πώς επηρεάζουν τις απόψεις των εκπαιδευτικών γενικής και ειδικής αγωγής σχετικά με την αποτελεσματικότητα της τεχνολογίας στην λεπτή κινητικότητα των μαθητών/τριων. Γ) Η υποστηρικτική τεχνολογία συμβάλλει στη ενδυνάμωση των μαθητών με λεπτές κινητικές δεξιότητες; Μέσα από τη χρήση ημιδομημένων συνεντεύξεων και την ανάλυση των ποιοτικών δεδομένων, αναδεικνύονται οι πρακτικές ανάγκες και τα πλεονεκτήματα της ενσωμάτωσης αυτών των τεχνολογικών εργαλείων στην εκπαίδευση. Η μεθοδολογία περιλαμβάνει βιβλιογραφική ανασκόπηση ερευνών και μεθόδους ποιοτικής έρευνας. Συγκεκριμένα, η έρευνα περιλαμβάνει την διενέργεια ημιδομημένων συνεντεύξεων σε ένα δείγμα ευκολίας εκπαιδευτικών σε σχολεία πρωτοβάθμιας εκπαίδευσης της περιοχής της Δυτικής Μακεδονίας και ειδικότερα στην πόλη της Κοζάνης και της Πτολεμαΐδας. Τέλος, τα ευρήματα της έρευνας μπορούν να αποτελέσουν σημαντική βάση για μελλοντικές μελέτες και πρακτικές εφαρμογές, προσφέροντας νέες προοπτικές στη βελτίωση της κινητικής ανάπτυξης των μαθητών/τριών καθώς επίσης και στη διδακτική προσέγγιση γενικής και ειδικής εκπαίδευσης.
description: The present research effort focuses on the use of technology to improve the fine motor skills of students in both general and special education. The need to integrate technological tools is becoming increasingly imperative in the educational process as new technologies offer opportunities to enhance educational practices. This research attempts to explore teachers' views on the importance of technology as a means of supporting their students, with a focus on fine motor skills. In summary, the research questions aim to explore: Α) Whether the use of technology has a positive effect on students' fine motor skills. B) What factors and how do they influence general and special education teachers' views on the effectiveness of technology on students' fine motor skills? C) Does assistive technology contribute to the empowerment of students with fine motor skills? By semi-structured interviews and analysis of qualitative data, the practical needs and benefits of integrating these technological tools in education are highlighted. The methodology includes a literature review and qualitative research methods. Specifically, the research involves conducting semi-structured interviews with a sample of convenience teachers in primary schools in the region of Western Macedonia, particularly in the cities of Kozani and Ptolemaida. Finally, the findings of the study can be an important basis for future studies and practical applications, offering new perspectives in improving the motor development of students as well as in the teaching approach of general and special education.